tomron87/hebrew-wikipedia-sentences-corpus huggingface dataset:
עבודת האולפן הראשונה שהלהקה ביצעה בתקופה זו הוא סיום השיר "Black Rain" על מנת להוציא אותו ביחד עם האוסף "Telephantasm" שיצא ממש מיד לאחר איחוד הלהקה, מה ש"הצית את חוש היצירתיות אצל הלהקה" לדברי הגיטריסט קים ת'איל.
בסוף 2010 המתופף מאט קמרון הזמין שעות סטודיו להראות חומרים חדשים ורעיונות שעלו לו בראש ביחד עם חברי הלהקה.
בפברואר 2011 הכריזו חברי הלהקה שהם חזרו לכתוב שירים חדשים.
חודש אחד לאחר מכן החלו הקלטות הלהקה לאלבום באולפן "Studio x" בסיאטל, בעזרת המפיק אדם קספר.
ההקלטות הופסקו בסוף החודש על מנת לאפשר לקורנל לבצע את סיבוב ההופעות היחידני שלו "Songbook" שהתבצע במקביל לסיבוב הופעות של הלהקה עצמה.
הלהקה סיימה את החוזה שלה עם הלייבל "A&M" אחרי שהוציאה את אלבום האוסף "Telephantasm" ואלבום ההופעה "Live on I-5" עם הלייבל הנ"ל, והחליטה לפנות לדרך אחרת.
אף על פי שהמתופף קמרון הכריז כי האלבום יצא ב-2011, הקלטות האלבום נמשכו מעבר לזמן המצופה.
באוקטובר 2011 הכריז קורנל כי הלהקה תחזור לעבוד באולפן על האלבום בדצמבר של אותה השנה וכי רוב האלבום גמור.
במאי 2012 הכריזה הלהקה שהם ככל הנראה יוציאו את האלבום באוקטובר.
ב-17 בספטמבר 2012 הכריזה הלהקה כי שם האלבום יהיה "King Animal" והוא יצא ב-13 בנובמבר 2012, ובנוסף הסבירה הלהקה כי שם האלבום ממחיש לדבריהם כיצד בתחילה הייתה הלהקה "דג גדול בבריכה קטנה, והתפתחה.
הייתה לנו את ההרגשה כי זה היה ארבעתינו נגד העולם.
תחושה זו ליוותה אותנו מתחילת הדרך.
ובאופן מוזר, אחרי כל השנים שעברו, תחושה זו נשמרה.
שם האלבום הוא ביטוי הרגשה זו."
מאט קמרון – תופים, קלידים (רצועות 5 ו-12), קולות רקע (רצועה 8)
קים ת'איל – גיטרה מובילה, מנדולינה (רצועה 4)
בן שפרד – בס, גיטרת קצב (רצועה 7), קולות רקע (רצועה 8)
אדם קספר – פסנתר (רצועה 6), טמבורה (רצועה 4)
גרג פאוארס – טנור וטרומבון באס (רצועות 4 ו-9)
בראד סטיבנס – טנור וסקסופון באריטון (רצועה 9)
בובה דופרי (גיטריסט להקת "Void") – גיטרת Stun (רצועה 8)
בולט – שירת רקע (רצועה 9)
מייק מקגריידי – גיטרה נוספת (רצועה 12)
ג'ואי בארסי – מיקסינג, עוזר הפקה
ג'וש אוונס – טכנאי, עוזר אולפן
ג'יי פולט – עוזר אולפן
נייל הונדט – עוזר אולפן
גרג קיפלינגר – עוזר אולפן
ג'ון מורקאווה – עוזר מיקסינג
ג'וש גרהאם – ציור עטיפת אלבום, צילום ועיצוב העטיפה
דון ואנקליב – צילום הלהקה
King Animal Demos הוא מיני אלבום של להקת הגראנג' האמריקאית סאונדגארדן, שיצא לאור באפריל 2013 בחברות התקליטים ריפבליק רקורדס ו-Loma Vista.
המיני-אלבום הוא למעשה ויניל 10' שנמכר ב"Record store day" של שנה זו (המקביל לבלאק פריידיי בחנויות התקליטים בארצות הברית), ויצא בוויניל בצבע ורוד בגרסה המיוחדת בארצות הברית ובצבע שחור בגרסה סטנדרטית באירופה.
המיני-אלבום מכיל למעשה דמויים של הלהקה של שירים שלבסוף יצאו באלבום "King Animal" שיצא כשנה לפני כן, בגרסאותיהם הראשוניות לפני עריכות ומיקסינג.
הרצועות הוקלטו באולפן TNC בלוס אנג'לס, ובאולפן "Deke River" בסיאטל.
Kinky Boots (בעברית: קינקי בוטס) הוא אלבום מחזמר שהוקלט והופץ עבור המחזמר האמריקאי "קינקי בוטס", משנת 2012. אלבום המחזמר הופץ ב-28 במאי 2013, פחות מחודשיים לאחר פתיחת המחזמר בברודוויי.
הוא הופק על ידי סינדי לאופר, שכתבה את שיריו ביחד עם סטיבן אורמוס ואמנים נוספים.
עם יציאתו הגיע אלבום המחזמר למקום הראשון במצעד אלבומי המחזמרים של מגזין הבילבורד ולמקום החמישים ואחד במצעד הבילבורד 200, ובכך הפך לאלבום מחזמר הברודוויי המצליח ביותר מאז The Book of Mormon, שיצא לאור שנתיים קודם לכן.
המחזמר עליו מבוסס האלבום, מבוסס בעצמו על סרט הקולנוע הבריטי משנת 2005 "קינקי בוטס", שנכתב על ידי ג'ף דין וטים פירת' בהשראת אירועים אמיתיים.
המחזמר מספר את סיפורו של צ'ארלי פרייס אשר ירש מאביו מפעל לייצור נעליים ויוצר שותפות עסקית עם דראג קווין בשם לולה על מנת לייצר סדרת מגפיים גבוהים על מנת להציל את העסק הכושל.
אלבום המחזמר זכה בפרס גראמי בקטגוריית "אלבום המחזמר הטוב ביותר".
קינגדי (במנדרינית: Jīndié Ruǎnjiàn - 金蝶軟件 באנגלית: Kingdee) היא חברת תוכנה סינית, המפתחת תוכנה ומספקת שירותים בתחום הענן.
קינגדי מעסיקה כ-7,755 עובדים ומספקת שירותים לכ-7 מיליון לקוחות ברחבי העולם.
משרדיה הראשיים נמצאים בעיר שנג'ן, סין.
קינדי הוקמה ב-8 באוגוסט 1993 בעיר שנג'ן, סין.
ב-15 בפברואר 2001 החלה להיסחר בבורסה לניירות ערך בהונג קונג תחת השם 0268.
בשנת 2007 מכרה החברה כ-7.7 אחוזים ממניותיה לחברת IBM ולחברת ליהמן ברדרס.
בחודש אפריל 2011 נחתם הסכם שת"פ במו"פ תעשייתי בין ישראל לשנגחאי, כאשר קינגדי מופיעה כנותנת שירות.
בחודש אוגוסט 2019, זכתה החברה בפרס החברה השותף הטוב ביותר של חברת Amazon Web Services.
KION היא ספק שירותי הזרמת מדיה ופלטפורמת מולטימדיה מקוונת רוסית שנוצרה על ידי MTS.
באוגוסט 2019 הודיעה MTS על תוכניותיה להקים חטיבת MTS Media, שתעסוק בהפקות טלוויזיה והפצה של תכנים עצמאיים, כמו גם הפעלת טלוויזיה בכבלים ולוויין, IPTV ויישום MTS TV.
בראש החטיבה החדשה הועמד סגן נשיא MTS איגור משין, לשעבר מנהל ערוץ הטלוויזיה TNT.
במקביל, באוגוסט 2019, רכשה MTS את אולפן הקולנוע קינופוליס בסנקט פטרבורג מידי בעלי המניות שלה, AFK Sistema.
על בסיס האולפן, החברה תכננה ליצור אח חברת ההפקות "MTS Studio".
ב-20 באפריל 2021 הושק שירות הווידאו המקוון Kion, שהיה בעצם מיתוג מחדש לשירות MTS TV הישן, אותו החברה פיתחה בשנת 2015. הוחלט להשאיר את מותג הטלוויזיה MTS לשירותי טלוויזיה בטלוויזיה בכבלים, לוויין ו-IPTV.
הפלטפורמה הטכנולוגית לשירותי וידאו פותחה על ידי Huawei.
בשנת 2021 השירות שיתף פעולה עם פסטיבל הסרטים השנתי Strelka, שאורגן על ידי מכון סטרקלה לתקשורת, אדריכלות ועיצוב.
תוכנית הפסטיבל כוללת זוכי סרטים ומשתתפים בפסטיבל קאן ובסאנדנס, החלק הרוסי מיוצג על ידי פרקי פיילוט מהסדרות החדשות שהפיקה Kion.
המודל העסקי מבוסס על מנוי, כאשר הנהלת השירות מתכננת להוסיף מודל פרסום במהלך 2021. בתחילת הדרך, MTS השיקה קמפיין פרסום רחב היקף ונתנה למשתמשיה מנוי ראשוני ל-Kion ללא תשלום כמעט: 100 רובל עבורו הוחזרו לחשבון עם 100% החזר כספי.
מאז הסתיו נטש השירות את סולם התעריפים לטובת תעריף יחיד של 199 רובל לחודש.
על פי חישובי Telecom Daily, במחצית הראשונה של 2021, חלקה של Kion בשוק הקולנוע הרוסי באינטרנט היה כאחוז אחד בלבד.
לדברי החברה, עד 1 בספטמבר 2021, 4 חודשים לאחר ההשקה, היו לפלטפורמה 3.2 מיליון מנויים משלמים.
בתחילת דרכו הודיע השירות כי עד סוף 2021 יהיו 11–12 אלף יחידות תוכן בשירות.
לפני ההשקה הוצגו 10 פרויקטים מקוריים, שפותחו באופן עצמאי, כולל סרטים דוקומנטריים, סרטים עלילתיים וסדרות.
עד ספטמבר 2021 הוציא השירות 14 הפקות מקור מתוך 30 פרויקטים שהוכרזו לשחרור בשנה הראשונה.
עד ספטמבר, 8 מתוך 20 היצירות הנצפות ביותר היו פרויקטים מקוריים.
כחלק ממסע הפרסום, Kion העלתה פרקי פיילוט מסדרה מקורית בחינם בפלטפורמות של צד שלישי.
הפרק הראשון בסדרה "זכוכית" זכה למיליון צפיות ביוטיוב בששת הימים הראשונים, ו"סודות חיי משפחה" ברשתות החברתיות "VKontakte" ו-"Odnoklassniki" הגיעו למיליון צופים ביום אחד.
במרץ 2020 הכריזו MTS והערוץ הראשון ברוסיה על הקמת מיזם משותף, שבזכותו קיבלה MTS זכויות אינטרנט לתכנים עתידיים של הערוץ.
בנובמבר 2020 הכריזה MTS Media על השקת תוכנית השקעה ישירה בהפקת סרטי קולנוע רוסיים.
Kion השיקה 15 פרויקטים מקוריים: הסדרות "זכוכית", "מרפאת האושר", "פמידה רואה", "סודות חיי משפחה", "נשמעים יותר", "הגרמנים", "התרמית", "קוסה" והסדרה הדוקומנטרית "ספורט המאה העשרים"; הסרטים "דורוב", "סחרוב: שני חיים", "מאשה", "דביאטאייב" ושתי תוכניות טיולים "הקיץ הוא הים" ו"קיץ הוא הכפר".
לקראת סתיו 2021 תכנן השירות להציג 4 פרויקטים בלעדיים נוספים: "הפקידה", "החבר מייג'ור", "האב סרגיי" ו"הפינגווינים של אמי".
בשנת 2021 הוענק לשירות Kion פרס "תגלית השנה" המיוחד במסגרת פסטיבל "המספר הגדול".
בשנת 2021 זכו שתי סדרות מקוריות של Kion בפרסים: "מרפאת האושר" זכתה בפרס המספר הגדול לסדרות המקוריות הטובות ביותר, "קוסה" זכתה בפסטיבל הסרטים הבינלאומי של ניו יורק (INYFF) בפרס סדרת הרשת הטובה ביותר.
"King Cotton" (בתרגום חופשי: "המלך כותנה", או "כותנה היא המלך") הייתה סיסמה של האסטרטגיה הבדלנית במדינות הדרום בארצות הברית, לפני הקמת הקונפדרציה ופרוץ מלחמת האזרחים.
הסיסמה שימשה כדי להצדיק את רעיון ההיפרדות מהאיחוד, בטענה שלדרום יש מספיק כוח כלכלי כדי לשרוד לבד, ואין כל סיבה לפחד מעימות צבאי עם הצפון.
תאוריית "King Cotton" התבססה על מספר הנחות מרכזיות, בהן ששליטה על ייצוא הכותנה תבטיח שגשוג כלכלי עצמאי לקונפדרציה, שתעשיית הטקסטיל של ניו אינגלנד שבצפון תתמוטט ללא הכותנה הדרומית ובריטניה ואולי אף צרפת, שכלכלתן התעשייתית הייתה תלויה בכותנה, ייאלצו להתערב צבאית לטובת הקונפדרציה.
הסיסמה צברה תמיכה רחבה בדרום ותרמה להגברת התמיכה בהיפרדות.
עד פברואר 1861, שבע מדינות שכלכלתן נסמכה על מטעי כותנה נפרדו מהאיחוד והקימו את הקונפדרציה.
שמונה מדינות נוספות שתמכו בעבדות, והיו יצרניות כותנה משניות, בחרו להישאר באיחוד.
כדי להוכיח את כוחה, סוחרי הכותנה הדרומיים הפסיקו באופן עצמאי לשלוח כותנה בתחילת 1861. עם זאת, המהלך הזה התגלה כחסר תועלת.
החל מקיץ 1861, הצי של מדינות הצפון הטיל מצור ימי על כל נמלי הקונפדרציה, מה שחסם מעל 95% מהייצוא.
יתר על כן, הנחת ההתערבות האירופית התבררה כשגויה: בריטניה הצליחה למצוא מקורות כותנה חלופיים הודו, מצרים וברזיל.
כמו כן, בריטניה התנגדה לעבדות עוד לפני כן.
הציבור הבריטי התנגד בתוקף למדינות שתמכו בה, מה שהקשה על כל תמיכה רשמית בקונפדרציה.
בסופו של דבר, רעיון ה-"King Cotton" נכשל לחלוטין.
האסטרטגיה לא הצליחה להביא לשגשוג כלכלי עבור הקונפדרציה, ולא הצליחה לגייס כסף חיוני למאמץ המלחמתי.
הדבר החמור ביותר היה שהאמונה הכוזבת הזו הובילה את מדינות הקונפדרציה להניח שהניצחון בטוח, בתקווה להתערבות אירופית שתבוא בסופו של דבר, אם רק הקונפדרציה תחזיק מעמד מספיק זמן.
KissAnime היה אתר אינטרנט ששימש להזרמה ולהורדה של תוכני אנימה באופן פיראטי.
KissAnime היה אתר אחות לאתר KissManga, ששימש להפצת מאנגות באופן פיראטי גם כן.
האתר TorrentFreak דיווח כי ל-KissAnime היו מיליוני כניסות בחודש, וכי הוא היה .
ב-2017, חברת ההפצה האמריקאית Funimation נכנסה להליכים משפטיים מול האתר ותיארה אותו ככזה .
ב-2018 נחסם האתר באוסטרליה בהוראת בית המשפט הפדרלי האוסטרלי, יחד עם עוד 79 אתרי אינטרנט נוספים.
האתר, יחד עם אתר האחות KissManga, נסגרו ב-14 באוגוסט 2020 לאחר שמונה שנות פעילות (הדומיין נרשם ב-2012, ואילו הדומיין השני, , נרשם ב-2016).
יש הטוענים כי הסגירה נבעה מתביעות משפטיות על הפרות מרובות של זכויות יוצרים וכן עקב איום מצד החוק היפני החדש נגד פיראטיות באינטרנט שהיה נוקשה יותר מהחוק הקודם.
האתר ספג ביקורות שליליות עקב הפרות רבות של זכויות יוצרים ובשל כך שהכיל פרסומות המכילות נוזקה.
עם זאת, הוא זכה לשבחים על הפיכתן של אנימה ומאנגה לפופולריות ועל אפשור גישה לתוכן שלא ניתן להשיג באופן חוקי באזורים מסוימים, בעיקר בחלקים מאירופה, מדרום-מזרח אסיה ומהודו.
האתר הראשי, KissAnime.ru, נסגר ב-14 באוגוסט 2020. הפרשנית אלכסנדרה אולזר מהאתר GameReactor ציינה כי שכן את סוג המדיה שאוחסנה באתר.
פרשן אחר ציין כי סגירת האתר הייתה בבחינת וכתב כי האתר אחסן כותרי מדיה נדירים כגון קלטת ה-OVA משנת 1993, "מלאך קרב".
כותרים רבים שהיו זמינים באתר נחשבים לאבודים, שכן ישנם כותרים רבים שאינם מופצים במדינות מסוימות ואף מופצים בעותקים פיזיים בלבד, דבר המגביל את הזרמת הכותרים הללו באופן חוקי ברחבי העולם.
אף על פי שהאתר הראשי נסגר, עדיין קיימים אתרי מראה רבים.
King's Disease III הוא אלבום האולפן ה-16 של הראפר האמריקאי נאז.
האלבום יצא לאור ב-11 בנובמבר 2022 על ידי חברת התקליטים מאס אפיל רקורדס.
האלבום הוא האלבום השלישי בסדרת האלבומים של King's Disease, והוא משמש כהמשך לאלבומו King's Disease מ-2020 ואלבומו מ-2021 King's Disease II.
האלבום, כמו בשני האלבומים הקודמים בסדרה, הופק על ידי היט-בוי.
ב-24 בדצמבר 2021, נאז הוציא בהפתעה את אלבומו ה-15, Magic.
אחד משירי האלבום, "Ugly", אישר שאלבום השלישי בסדרת King's Disease נמצא בעבודה.
באותו יום, לאחר יציאת האלבום, הכריז המפיק היט-בוי באמצעות טוויטר שהוא ונאז החלו לעבוד על האלבום השלישי בסדרת King's Disease.
ב-18 באוקטובר 2022, נאז הכריז על האלבום, יחד עם תאריך היציאה שלו, עם פוסטר פרסומי דרך פלטפורמות המדיה החברתית שלו.
Kis הוא שיר שנכתב, הולחן והופק על ידי המוזיקאי האמריקאי פרינס.
הוא יצא לאור באמצעות חברת התקליטים פייזלי פארק כסינגל המוביל מאלבום האולפן השמיני של פרינס והרבולושן, Parade (1986), ב-5 בפברואר 1986 והיה ללהיט בצמרת המצעדים ברחבי העולם.
הוא הגיע לראש מצעד הבילבורד הוט 100 ושהה בו למשך שבועיים.
הסינגל זכה בתואר הזהב ב-1986 על מכירת מיליון עותקים מטעם איגוד תעשיית ההקלטות האמריקאי.
השיר דורג במקום ה-86 ברשימת 500 השירים הגדולים בכל הזמנים של רולינג סטון ב-2021, במקום ה-464 ב-2010 וה-461 ב-2004. ב-NME דורג השיר במקום הרביעי ברשימת 150 השירים הגדולים בכל הזמנים, ואף נבחר השיר לסינגל הטוב ביותר משנת 1986.
לאחר מותו של פרינס באפריל 2016, השיר נכנס מחדש למצעד הבילבורד הוט 100 במקום ה-28 וקפץ למקום ה-23 כשבוע לאחר מכן.
השיר הגיע אף במצעד הסינגלים הצרפתי למקום השני.
עד 30 באפריל 2016, מכר השיר 1.33 מיליון עותקים דיגיטליים בארצות הברית.
הלהקות אייג' אוף צ'אנס וארט אוף נויז הוציאו גרסות כיסוי לשיר שזכו לשבחים ולהצלחה מסחרית.
ארגוןרשימהמיקוםמקורבילבורד500 שירי הפופ הטובים ביותר בכל הזמנים11
את הווידאו קליפ הנלווה לשיר ביימה רבקה בלייק.
בעלילת הקליפ, פרינס מופיע בחצי חולצה וז'קט עור ולאחר מכן כולו בלי חולצה, כאשר הוא מבצע ריקוד באולם.
המכנסיים שהוא לובש הם מכנסי רצועה.
הוא מלווה ברקדנית מוניק מאנן שלובשת הלבשה תחתונה שחורה ומשקפי שמש בזמן שחברת רבולושן וונדי מלוין יושבת ומנגנת בגיטרה.
Disco, Occasionally הוא אלבום האולפן הרביעי של הזמר-יוצר הבריטי הארי סטיילס.
הוא יצא לאור ב-6 במרץ 2026, על ידי חברת התקליטים קולומביה רקורדס וארסקין רקורדס.
ב-27 בדצמבר 2025, העלה סטיילס סרטון בן שמונה דקות לערוץ היוטיוב שלו, תחת הכותרת "Forever, Forever", שכלל קטעים מההופעה האחרונה של סיבוב ההופעות השני שלו, Love On Tour, שצולם ב-22 ביולי 2023. הסרטון הציג אותו מבצע שיר מקורי שהלחין עבור ההופעה והסתיים במשפט "We Belong Together".
ב-12 בינואר 2026, פוסטרים המציגים את המשפט התגלו בערים שונות ברחבי העולם.
פוסטרים אלה הפנו אנשים לאתר האינטרנט האינטראקטיבי החדש שהוקם של סטיילס, אשר לאחר מכן הפנה אותם לצ'אט טקסט בוואטסאפ.
יומיים לאחר מכן, נשלחה למעריצים תזכיר קולי של סטיילס ממלמל "אנחנו שייכים יחד".
ב-15 בינואר הוכרז על צאת האלבום האולפן הרביעי של סטיילס, Kiss All the Time.
+ תאריכי יציאות לאור ופורמטים עבור Kiss All the Time.
Disco, Occasionallyמדינהתאריךפורמטחברת תקליטיםמקורכלל העולם6 במרץ 2026הורדה דיגיטלית • הזרמת מוזיקה • תקליטור • תקליט • קלטת שמע • מארז תקליטוריםקולומביה רקורדס • ארסקין רקורדס
Kiss, Marry, Kill (בתרגום לעברית: לנשק, להתחתן, להרוג) הוא משחק חברה של שאלות ותשובות.
במהלך המשחק, אדם אחד מציג שלושה שמות של אנשים המוכרים לשני, בדרך כלל שמות של אנשים המוכרים בחייהם האישיים, שמות של ידוענים או דמויות בדיוניות.
לאחר מכן האדם השני צריך לבחור עם מי מבין השלושה הוא היה רוצה להתנשק, עם מי הוא היה רוצה להתחתן ואת מי הוא היה רוצה להרוג.
בפרק משנת 2007 של הסיטקום "רוק 30", דמויות בסדרה שמשחקות את המשחק יחד מגלות רגשות שמעצבים את מערכות היחסים שלהן.
בפרודיה שהופיעה במאמר משנת 2008 ב-"The Onion" הוצגה תמונה של סנאטורית הילרי קלינטון, עם כיתוב הטוען כי היא "סורקת את רחבת הסנאט ומעבירה את הזמן במשחק קצר של Fuck, Marry, Kill".
בשנת 2014, לרגל השקת הסדרה "חברים" בנטפליקס, פרסם השיקגו טריביון את המאמר "Bang, Marry, Kill: 'Friends' edition", בו הציג נימוקים ליישום שילובים שונים של האפשרויות על דמויות הסדרה.
בסרט הקולנוע משנת 2017 "ספיידרמן: השיבה הביתה" מופיעה סצנה שבה שתי בנות בתיכון של פיטר פארקר משחקות את המשחק סביב ת'ור, איירון מן והענק הירוק.
בשנת 2019, בפרק 9 של עונה 2 בסדרה "יורשים" המשחק משוחק על ידי מספר דמויות מפתח בסדרה.
בסדרת האנימציה "אנימניאקס" ברשת הולו נכללת סצנה שבה ולדימיר פוטין וקים ג'ונג-און משחקים את המשחק.
בשנת 2021 הוציאה הזמרת סינגל שנקרא "Kill, Fuck, Marry".
Klebsiella pneumoniae (קלבסיאלה פנאומוניה) הוא מין של חיידקים גראם-שליליים, בעל צורת מתג, הפתוגן העיקרי מהסוג Klebsiella שבמשפחת ה-Enterobacteriaceae, חיידקים השוכנים דרך קבע במעיים של בעלי חיים.
הסוג Klebsiella קרוי על שם הביולוג הגרמני אדווין קלבס (Edwin Klebs).
החיידק מסוגל לגרום לדלקת ריאות אך לרוב הוא מעורב בדלקת דרכי השתן או בזיהומי פצעים אשר נרכשים בבתי חולים, בפרט אצל אנשים עם מערכת חיסון מוחלשת או כושלת.
העברת החיידק מאדם לאדם ודרכי הדבקות
החיידק מועבר באמצעות מגע ישיר בחולה, בהפרשותיו או בחפצים שהיה עמם במגע.
אין העברה של החיידק בדרך האוויר.
רחצת ידיים לפני ואחרי מגע עם חולה (בדומה להמלצה לגבי מגע עם כל חולה בבית חולים).
במידה ומדובר בקלבסיאלה עמידה, החולה מבודד בחדר נפרד או בחדר בו יש רק חולים שמהם בודד החיידק העמיד.
אנשי הצוות מקפדים על לבישת חלוקים חד פעמיים וכפפות המוסרים בעת היציאה מהחדר - כך מנסים למנוע את הפצת החיידק לחולים אחרים.
הפחתת שימוש מיותר באנטיביוטיקה מקטינה את הסיכון להתפתחות ולתחלואה בחיידקים עמידים בכלל ובקלבסיאלה עמידה בפרט.
הקטנת עומס האשפוז בבתי חולים - הימנעות מפניה לחדרי מיון ופתרון בעיות רפואיות ברמת הקהילה.
שחרור מהיר ככל האפשר של חולים.
במרץ 2007 עלתה בעיית עמידות החיידק לכותרות העיתונים בישראל.
חיידק הקלבסיאלה היה מאז ומתמיד עמיד לאמפיצילין.
לקראת סוף שנות ה-90 של המאה העשרים נצפתה עמידות גוברת לתכשירים בטא לקטמים במנגנון יצור אנזימי בטא לקטמאז רחבי טווח (ESBL).
הטיפול במקרים אלו הוא לעיתים קרובות באנטיביוטיקות ממשפחת הקרבפנם (לדוגמה אימיפנם).
זני קלבסיאלה העמידים לרוב סוגי האנטיביוטיקה הקיימים כולל לקרבפנם, במנגנון המכונה (KpC), תוארו בהתפרצויות בבתי חולים בחוף המזרחי של ארצות הברית כבר בתחילת שנות ה-2000. בישראל, היה ידוע על מקרים בודדים משנת 2006, אך רק לקראת סוף שנת 2006 התברר שמדובר בהתפרצות שכוללת בתי חולים בכל רחבי ישראל.
העדר גוף בקרת זהומים ממלכתי היה אחת הסיבות לאחור בזהוי ההתפרצות - ובעקבות המלצות האיגוד הישראלי למחלות זהומיות ובלחץ התקשורת - הוקם במרץ 2006 גוף כזה שמטרותיו לעקוב ולאתר זהומים בחיידקים עמידים לאנטיביוטיקה ולקבוע ולאכוף כללים למניעת התפשטות זהומים אלו.
Klebsiella (בתעתיק לעברית קְלֶבְּסִיֶלָה) הוא סוג של חיידקים גראם-שליליים, שליליים במבחן אוקסידאז, בצורת מוט עם קפסולה חיידקית בולטת על בסיס רב-סוכרים.
מיני Klebsiella נמצאים בכל מקום בטבע.
סבורים כי הדבר נובע מתת-שושלות מובחנות המפתחות התאמות גומחה ספציפיות, עם התאמות ביוכימיות הקשורות להן ההופכות אותן למותאמים יותר לסביבה מסוימת.
הם יכולים להימצא במים, באדמה, בצמחים, בחרקים ובבעלי חיים אחרים כולל בבני אדם.
Klebsiella נקראת על שם המיקרוביולוג השווייצרי-גרמני אדווין קלבס (1834–1913).
קרל פרידלנדר (Carl Friedlander) תיאר את ה-Bacillus Klebsiella, וזו הסיבה שהוא נקרא בציליוס פרידלנדר (Friedlander bacillus) במשך שנים רבות.
מיני הסוג Klebsiella הם חלק מהפלורה הרגילה של האדם ובעלי החיים באף, בפה ובמעיים.
המינים של ה-Klebsiella כולם גראם-שליליים ולרוב חסרי יכולת תנועה.
הם נוטים להיות קצרים ועבים יותר בהשוואה לאחרים ממשפחת ה-.
התאים הם מוטות בצורתם ובדרך כלל מידותיהם: רוחב 0.3 עד 1.5 מיקרומטר, אורך 0.5 עד 5.0 מיקרומטר.
ניתן למצוא אותם בנפרד, בזוגות, בשרשראות או מקושרים מקצה לקצה.
מיני ה-Klebsiella יכולים לגדול על מצע מעבדה רגיל ואין להם צורכי גידול מיוחדים, כמו שאר הסוגים של Enterobacteriaceae.
המינים בסוג הם אירוביים פקולטטיביים, עם התפתחות אירובית ואנאירובית כאחד.
טמפרטורת הגידול האידיאלית שלהם היא C° 35 עד C° 37, בעוד שרמת ה-pH האידיאלית שלהם היא בערך 7.2.
הסוג Klebsiella שויך בעבר לשבט אשריכיים שבוטל.
חיידקי Klebsiella נוטים להיות עגולים ועבים יותר משאר בני משפחת ה-.
הם מופיעים בדרך כלל כמוטות ישרים עם קצוות מעוגלים או מחודדים מעט.
ניתן למצוא אותם בנפרד, בזוגות או בשרשראות קצרות.
צורות דיפלובצילריות נמצאות בדרך כלל אין ויוו.
אין להם צורכי גידול ספציפיים והם גדלים היטב על מצעי מעבדה סטנדרטית, אך גדלים בצורה הטובה ביותר בין C° 35 ל-C° 37 וב-pH 7.2. המינים הם אנאירוביים, ורוב הזנים יכולים לשרוד עם ציטראט וגלוקוז כמקורות הפחמן היחידים שלהם ואמוניה כמקור החנקן היחיד שלהם.
מיני הסוג מייצרים קפסולה חיידקית בולטת, או שכבת רפש, שניתן להשתמש בה לזיהוי סרולוגי, אך מולקולרי עשוי להחליף שיטה זו.
מיני הסוג Klebsiella בדרך כלל מבטאים שני סוגים של אנטיגנים על פני קרום התא שלהם.
הראשון, אנטיגן O, הוא מרכיב בליפופוליסכריד (LPS), שממנו קיימים 9 זנים.
השני הוא אנטיגן K, רב-סוכר דמוי קפסולה עם יותר מ-80 זנים.
שניהם תורמים לפתוגניות ומהווים את הבסיס לקבוצות .
על סמך שני הגורמים האנטיגנים העיקריים הללו תוכננו מספר חיסונים.
מיני Klebsiella נמצאים בדרך כלל באף, בפה ובמערכת העיכול של האדם כפלורה רגילה; עם זאת, הם יכולים להתנהג גם כפתוגנים אנושיים אופורטוניסטיים.
ידוע כי מיני Klebsiella מדביקים גם מגוון של בעלי חיים אחרים, הן כפלורה רגילה והן כפתוגנים אופורטוניסטיים.
אורגניזמים של Klebsiella יכולים להוביל למגוון רחב של מצבי מחלה, בעיקר דלקת ריאות, דלקת בדרכי השתן, אלח דם, דלקת קרום המוח, שלשול, דלקת הצפק וזיהומים ברקמות רכות.
מיני Klebsiella היו מעורבים גם בפתוגנזה של דלקת חוליות מקשחת ו אחרות.
רוב זיהומי Klebsiella האנושיים נגרמים על ידי K.
זיהומים שכיחים יותר בצעירים מאוד, מבוגרים מאוד ובאלה עם מחלות בסיסיות אחרות, כמו סרטן, ורוב הזיהומים כוללים זיהום של מכשיר רפואי פולשני.
במהלך עשרות השנים האחרונות נערכו ניסויים רבים לבניית חיסונים יעילים נגד Klebsiella pneumoniae, וטכניקות חדשות נוסו לבניית חיסונים נגד החיידק.
עם זאת, טרם אושר חיסון לKlebsiella לשימוש בארצות הברית.
Pneumoniae הוא הגורם השכיח ביותר לזיהום נוזוקומי בדרכי הנשימה ולזיהומים מוקדמים בטיפול נמרץ, והגורם השני בשכיחותו לזיהומים במחזור הדם מחיידקים גראם-שליליים ודלקות בדרכי השתן.
אוכלוסיות מבודדות עמידות לאנטיביוטיקה הן פתוגן חיידקי חשוב שנדבקים בו בבתי חולים, מוסיפים במידה ניכרת לזמן השהייה בבית החולים, והם בעייתיים במיוחד באזורים רפואיים שבהם השפעתם ניכרת כגון יחידות טיפול נמרץ.
סבורים כי עמידות זו לחיידקים מיוחסת בעיקר ל.
Pneumoniae להתיישב בסביבת בית החולים, לרבות שטיחים, כיורים, פרחים ומשטחים שונים, כמו גם עורם של החולים וצוות בית החולים, זוהתה כגורם מרכזי בהתפשטות הזיהומים הנרכשים בבתי החולים.
בנוסף לכמה מינים של Klebsiella לאחר שהתגלו כמחוללי מחלות אנושיים, זוהו מינים אחרים, כמו K.
Variicola כפתוגנים בבני אדם ובבעלי חיים כאחד.
Variicola זוהה כאחד הגורמים ל בבקר.
במערכות צמחים ניתן למצוא את ה-Klebsiella במגוון מארחים צמחיים.
Oxytoca מסוגלים לקבע חנקן אטמוספירי לצורה שיכולה לשמש צמחים, ולכן נקראים מקבעי חנקן משותפים או .
החיידקים נצמדים חזק לשערות השורשים ופחות חזק לפני השטח של אזור ההתארכות וה של קצה השורש.
הם חיידקים חשובים בהקשר חקלאי, בשל יכולתם להגדיל את היבול.
הכמות הגדולה שלהם בצמחים נובעת לפחות בחלקה מהיעדר שוטון, שכן ידוע ששוטונים מעוררים הגנת צמחים.
Variicola מתקשר עם מספר צמחים שונים כולל בננה, וקנה סוכר והוא בודד מגני הפטריות של .
בניגוד לחיידקים מהסוג Escherichia השייכים לאותה משפחה, כמות החיידקים מסוג זה בצואה נמוכה, אבל בניגוד ל-Escherichia הם מסוגלים להתפתח ולהתרבות במים.
לכן הימצאותם במים מעידה שבעבר הרחוק המים זוהמו בצואה, ואין זה סימן לסכנה.
"Knockin' on Heaven's Door" (בעברית: "נוקש על שערי גן העדן") הוא שיר שנכתב על ידי בוב דילן ב-1973 כחלק מהפסקול אותו כתב דילן לסרט Pat Garrett and Billy the Kid סרטו של הבמאי האמריקאי סם פקינפה, בו גם שיחק.
השיר הפך ללהיט הראשון של דילן שהגיע לראש מצעד האמריקאי (ב-1973), לאחת מקלאסיקות הרוק ולאחד השירים המוכרים ביותר של דילן.
הרמוניית השיר כוללת אך ורק ארבעה אקורדים בסיסיים, טוניקה> דומיננטה> סובדומיננטה.
במקור השיר בוצע בסגנון פולק רוק בקצב איטי, אך במהלך השנים הוא זכה למספר רב של גרסאות כיסוי בסגנונות ובמקצבים שונים.
השיר זכה למעמד הכסף בבריטניה.
בין היתר ביצעו אותו - רוג'ר ווטרס, אריק קלפטון, מארק נופלר, גרייטפול דד, דמיאן מארלי, אבריל לאבין, לנה דל ריי ועוד רבים אחרים.
ידועה במיוחד הגרסה של להקת Guns N' Roses שהפכו את השיר ללהיט בשנות התשעים.
גרסה מעוברתת של מאיר אריאל, בשם "טוק טוק טוק על דלתי מרום", נכללה באלבומי ההופעה דלתות נפתחות מעצמן ו"בהופעה אחרונה במועדון בארבי".
Knol, או נול בעברית, היה שירות מאמרים מבוסס רשת וחינמי אשר הופעל על ידי חברת גוגל.
מקור השם הוא קיצור למילה Knowledge, והמשמעות שניתנה למילה knol עצמה היא 'יחידת מידע'.
על השירות, שאת הפעלתו הוביל אודי מנבר, הכריזה חברת גוגל בדצמבר 2007, וביולי 2008 הוא נפתח לציבור.
בנובמבר 2011 הודיעה חברת גוגל שהשירות ייסגר.
השירות נסגר בסוף אפריל 2012, ותוכנו נמחק ב-1 באוקטובר 2012.
על כל כותב להזדהות בשמו האמיתי.
דרישה זו אמורה לתרום לאמינות המאמרים המתפרסמים בו.
כל אדם רשאי לפרסם מאמרים במיזם זה, והכותב הוא העורך היחיד של מאמרו - רק הוא יכול לשנותו, ורק הוא יחליט אילו שינויים לערוך בו.
המאמרים אינם מתיימרים להיות אובייקטיביים, אלא להפך.
נקודת המבט הסובייקטיבית של הכותב נחשבת ליתרון ולדבר שיש לעודד.
ניתן לכתוב מאמרים בכל נושא, כל עוד הם עומדים ב'תנאי שימוש' ו'מדיניות ערכים' הנשלטים על ידי גוגל.
ניתן לכתוב מאמרים רבים על אותו נושא.
כך, למשל, אין מניעה לכך שיופיעו 10 מאמרים שנושאם הוא "חיפה".
ברירת המחדל לזכויות היוצרים על המאמרים, היא רישיון Creative Commons מסוג CC-BY-3.0 (המאפשר שימוש בחומר עם ציון שם הכותב).
הכותב רשאי לבחור רישוי מסוג CC-BY-NC-3.0 החוסם שימוש מסחרי ואף רישוי מסוג "כל הזכויות שמורות".
הכותב רשאי להתיר הצגת פרסומת בצמוד למאמר שלו, וההכנסות מפרסומת זו יתחלקו בינו ובין גוגל.
באתר פועלת מערכת המשוב ודירוג, המאפשרת לקוראים להעניק ציון לערך ולהגיב לתוכנו.
גוגל פרסמה מספר כללים ותנאים לפרסום ערך.
מלבד כללים אלו, אין מנהלים ואין עורכי על.
ערך שעומד בכללים יפורסם, ולמעשה את תפקיד העורך מקבל הציבור, אשר נותן ציונים וכותב הערות על טיב הערך.
כך, באופן טבעי, ערכים טובים יקבלו מקום טוב ויעלו בדירוג, בעוד שערכים גרועים יקבלו דירוג גרוע, ותיווצר מערכת סינון אוטומטית.
הנושאים האסורים הם: תמונות פורנוגרפיה ועירום (אלא אם הם מלווים טקסט רלוונטי), פורנוגרפיית ילדים, תוכן המעודד פדופיליה או גילוי עריות, קידום פורנוגרפיה מסחרית, תוכן שמעודד שנאה ותוכן שמעודד אלימות.
מותר לשים תוכן המקדם עסקים ומוצרים, כל עוד אינו תוכן פרסומי טהור.
על השירות היה להתחרות באתרים מובילים אחרים, כגון ויקיפדיה וסיטיזנדיום.
השירות נתפש כמשלים של ויקיפדיה, שהייתה בעלת חסרונות שונים.
לאחר השקת גרסת הביטא של השירות, התייחס מנהל המוצר של גוגל, סדריק דופונט, לרעיון כאילו גוגל מתכננת להיות "רוצחת ויקיפדיה" באומרו כי "מי שמנסה לחסל אותם יפגע בנו".
עם זאת, בניו יורק טיימס דיווחו כי קיים דמיון רב בין הגופנים בשני האתרים, ועל כך ענה דופונט כי השימוש בגופן זה נפוץ.
בשל המודל לפיו פעל Knol, היו שטענו כי הוא יהיה דומה יותר לאתר About.com מאשר לוויקיפדיה.
לדברי וולפגנג האנסון, גוגל תכננה לשנות את המודל לדמוי ויקיפדיה.
משמעות המעבר היא שכל 500 העובדים באתר אמורים היו להיות מפוטרים.
לאחר ההודעה של גוגל בדבר הפרויקט בדצמבר 2007, נפוצו ספקולציות בנושא.
ג'ק סקופילד מהגרדיאן טען כי "Knol מייצג התקפה על תעשיית התקשורת בכלל".
לדברי דני סאליבן, עורך אתר "ארץ מנוע החיפוש" המטרה של גוגל היא ליצור דפי Knol שקל למצוא".
Kiss me Goodnight, Sergeant Major (בתרגום חפשי לעברית: "נשק לי נשיקת לילה טוב, רב-סמל") הוא שיר חיילים בריטי נודע מימי מלחמת העולם השנייה.
מילותיו ההיתוליות של השיר מתארות טוראי השב למחנה לאחר יום של סביאת אלכוהול, מטיל את זרועותיו סביב רב הסמל שלו ומבקש ממנו להשכיבו לישון במגורי החיילים, לנשק לו נשיקת לילה טוב ולהגיש לו ספל תה עם השכמת הבוקר.
מילות השיר מסתיימות בבקשה "Sergeant Major, be a mother to me" ("רב-סמל, היה לי לאם").
השיר נכתב בשנת 1939 על ידי ארט נואל ודון פלוסי.
הוא זכה לביצועים מפי זמרים ובדרנים רבים ובהם ורה לין והבדרנים הבריטים ארתור אסקי (Arthur Askey) וג'ורג' פורמבי (George Formby).
בשנת 2000 כלל מוזיאון המלחמה האימפריאלי את השיר בתקליטור אוסף שהוציא של שירי מלחמת העולם השנייה.
Kiwix היא תוכנת דפדפן חופשית המשמשת לצורך הצגת תוכן ללא חיבור לאינטרנט, לרוב לשם הצגת ויקיפדיה (אף על פי שבהמשך נוספה תמיכה באתרים אחרים).
התוכנה משתמשת בעותק מקומי ודחוס של מאגר ויקי.
התוכנה משמשת כיום אנשים ומוסדות רבים ללא גישה לאינטרנט, ובמיוחד בתי ספר במדינות מתפתחות, שם אין גישה לאינטרנט או שהחיבור לאינטרנט יקר מדי.
יוצר התוכנה, עמנואל אנגלהארט, פיתח גם גרסה מיוחדת של התוכנה עבור ארגון SOS Children's Villages, במיוחד לצורך מטרה זו.
התוכנה מסוגלת לייצא ערכים לפורמט PDF, פונקציה המאפשרת בין היתר להעביר ערכים מוויקיפדיה לקורא ספרים אלקטרוני.
בשנת 2004, לאחר שעמנואל אנגלהרט (ממציא Kiwix) החל לערוך בוויקיפדיה, הוא התעניין בפיתוח גרסאות לא מקוונות של ויקיפדיה, ופרויקט של ג'ימי ויילס ליצירת תקליטור שמכיל את כל ויקיפדיה משך את תשומת לבו.
ב-2007 שוחררה הגרסה הראשונה של התוכנה.
בשנת 2012 זכתה Kiwix במענק מטעם קרן ויקימדיה הצרפתית לפתח את תוכנת kiwix-plug, שנפרסה באוניברסיטאות באחת עשרה מדינות.
בפברואר 2013 זכתה תוכנת Kiwix גם בפרס 'פרויקט החודש' מטעם SourceForge.
בשנת 2015 זכתה Kiwix בפרס קוד פתוח.
התוכנה מיועדת להיות קורא לא מקוון עבור תוכן אינטרנטי.
היא מיועדת לשימוש במחשבים ללא חיבור לאינטרנט, מחשבים עם חיבור איטי או יקר, וכן על מנת למנוע צנזורה.
כמו כן היא מתאימה גם לשימוש בטלפון נייד בעת נסיעה (למשל במטוס או ברכבת).
כל קובצי התוכן נדחסים בפורמט zim, מה שמקטין את נפחם, אך משאיר אותם קלים לסידור, חיפוש ומיון.
למשל, נכון למרץ 2021, גודלה של כל ויקיפדיה האנגלית בפורמט זה הוא 82 ג'יגה-בייט, או 43 ג'יגה-בייט ללא תמונות.
קובצי ה-zim נפתחים עם Kiwix, שנראה ומתנהג כמו דפדפן.
Kiwix מציעה חיפוש טקסט מלא, ניווט באמצעות כרטיסיות ואת האפשרות לייצא ערכים ל-PDF ול-HTML 3.
קיימת גרסת שרת HTTP בשם kiwix-serve המאפשרת למחשב רק לאחסן את תוכן ה-Kiwix (מבלי לאחסן את תוכנת הדפדפן), ולהציע אותו לרשות מחשבים אחרים ברשת.
המחשבים האחרים רואים למעשה רק אתר אינטרנט.
נוסף לכך קיימת גרסת שרת בשם Kiwix-hotspot המיודעת לשמש כ-hotspot של Wi-Fi.
Kiwix משתמשת במנוע הרינדור של מוזילה, אך מתכננת להחליף אותו.
מאז 2014 זמינות רוב גרסאות ויקיפדיה להורדה בשפות שונות.
השרתים מתעדכנים מדי חודשיים עד עשרה חודשים, תלוי בגודל הקובץ.
בוויקיפדיה האנגלית, גרסה מלאה המכילה גם תמונות וכן גרסה אלטרנטיבית המכילה טקסט בלבד ניתן להוריד מהארכיון.
מלבד ויקיפדיה, תכנים מן קרן ויקימדיה כגון ויקיטקסט, ויקיחדשות, ויקימסע, ויקיספר וויקיציטוט זמינים לצפייה במצב לא מקוון בשפות שונות.
בנובמבר 2014 נהייתה גרסת Zim של כל הטקסטים הפתוחים מפרויקט גוטנברג זמינה להורדה.
מלבד תוכן ציבורי, תוכן תחת רישיון Creative Commons זמין להורדה.
לדוגמה, גרסאות לא מקוונות של הויקי של Ubuntu, המכיל תיעוד משתמש עבור מערכת ההפעלה אובונטו וגרסאות Zim של ועידות TED זמינות להורדה מארכיון Kiwix.
תואר Knight Bachelor (Kt) הוא חלק ממערכת תוארי הכבוד להצטיינות בנושאים שונים בבריטניה.
זוהי הדרגה הבסיסית ביותר של אדם שקיבל תואר אבירות על ידי המלך או המלכה, אך לא-חבר באחד ממסדרי האבירות המאורגנים שבממלכה.
דרגת זו היא דרגה מהסוג העתיק ביותר של תוארי האבירות בבריטניה (הדרגה הייתה קיימת רשמית עוד בזמן של שלטונו של הנרי השלישי מלך אנגליה, אך מופעלת כבר מהמאה ה-11).
לדרגה אין מקבילה לתיאור דרגת כבוד נשית.
תואר האבירות מהדרגה הנמוכה ביותר שניתן להעניקו לאישה הוא תואר דיים מפקדת במסדר האימפריה הבריטית (DBE), שדרגתו גבוהה יותר מאשר Knight Bachelor (מקביל לתואר אביר מפקד (KBE)).
תואר Knight Bachelor מוענק בדרך כלל לעובדים בשירות הציבורי, ובין מקבלי הדרגה נמצאים כל השופטים הגברים של בית המשפט העליון של אנגליה וויילס.
כמו כן, ניתן להיות בעל תואר Knight Bachelor וגם להיות חבר זוטר במסדר אבירות כלשהו מבלי להיות אביר באותו מסדר.
ניתן לראות זאת בקרב אלה המוכרים על הישגים בתחום הבידור כגון אלטון ג'ון, פטריק סטיוארט, פול מקרטני ועוד.
עפיפונים הוא שיר מאת האל האקאדיי ולי פוקריס בביצוע להקת סימון דופרה והצליל הגדול מסוג בלדה פסיכדלית שהיה להיט בשנת 1967. חברי הלהקה, האחים שולמן, שלא אהבו את עיבוד השיר, פרשו ממנה לאחר זמן מה על מנת להקים את להקת ג'נטל ג'ייאנט.
הגרסה המקורית של השיר הוקלטה על ידי שלישיית ה-Rooftop Singers ב-1967.
השיר הוקלט באולפני אבי רוד ומשלב בין כלי הנגינה מכונת רוח, מלוטרון, ויברפון וגונג, וכן דקלום בסינית מפי השחקנית הבריטית-סינית ידידת הלהקה, ג'קי צ'ן.
בשיר פונה הדובר לאהובתו ומבטיח לה שאם לילותיה יהיו חשוכים, ידאה לחלונה על גבי עפיפון לבן כשלג (snow white kite) ויזרע בשמיים ירח וכוכבים של נייר וכתובת שתאמר "אני אוהב אותך".
השיר דורג במקום השמיני במצעד הסינגלים הבריטי בשלהי 1967.
להקת נקמת הטרקטור הקליטה גרסה עברית לשיר ("עפיפונים") בתקליט הבכורה שלה ב-1990.
Kisses on the Bottom (בעברית: נשיקות בתחתית) הוא אלבום האולפן ה-15 של פול מקרטני.
האלבום מכיל גרסאות כיסוי שונות לשירי פופ נודעים בתוספת שני שירים מקוריים של מקרטני: "My Valentine" (בהשתתפות אריק קלפטון), ו-"Only Our Hearts" (בהשתתפות סטיבי וונדר).
הווידאו קליפ לשיר "My Valentine" שוחרר באפריל 2012, ומופיעים בו השחקנים ג'וני דפ ונטלי פורטמן.
האלבום יצא לראשונה לשווקים ב-6 בפברואר 2012 בבריטניה וב-7 בפברואר בארצות הברית.
האלבום הגיע למקום ה-3 במצעד האלבומים של בריטניה, למקום וה-5 במצעד האלבומים האמריקני.
במסגרת קידום האלבום מקרטני ביצע את השיר "My Valentine" בטקס פרסי גראמי של שנת 2012 יחד עם דיאנה קראל וג'ו וולש.
Klout היה אתר אינטרנט שסיפק מדד של מידת ההשפעה של משתמשיו, בהסתמך על ניתוח פעילות ברשתות חברתיות מקוונות.
האתר הושק בספטמבר 2009. חברת ליתיום טכנולוגיות, שרכשה את האתר במרץ 2014, סגרה את השירות במאי 2018.
המדד דירג משתמשים בין 1 ל-100 כאשר מספר גבוה יותר, מעיד על מידת השפעה גדולה יותר של המשתמש.
המדד התיימר לשקף התאמה לתכנים שהמשתמש העלה, כמות העוקבים והחברים שלו ברשתות השונות, ועד כמה הם יוצרים אינטראקציות עם התכנים שהמשתמש מעלה.
המדד השתמש בנתוני פעילות מטוויטר, פייסבוק, אינסטגרם, גוגל פלוס, לינקדאין, פורסקוור (אנ'), ו-Cinch.
באתר פעל מנגנון Perks באמצעותו חברות מסחריות יכלו לנהל קמפיינים ולהציע הטבות למשתמשים עם ציון השפעה גבוה.
המנגנון אפשר לחברות ולתאגידים לתת בחינם מוצרים או שירותים למשפיעני רשת וכך, תאורטית, לקבל ביקורת חיובית וחשיפה למוצרים שלהם.
בין הטענות על פעילות האתר עלו טענות נגד המדד, על כך שאינו משקף את ההשפעה החברתית האמיתית של משתמשים.
למשל, בשנת 2013 לברק אובמה (שהיה אז נשיא ארצות הברית, דמות ידועה ומשפיען משמעותי), היה מדד פחות גבוה מאשר למספר בלוגרים.
עוד הועלו טענות באשר למשקלה הגדול יחסית של פעילות בטוויטר בהשוואה לרשתות חברתיות אחרות.
הטיה כזאת יכולה להיות מאוד משמעותית בארצות בהן טוויטר פחות פופולרית, כמו בישראל למשל.
עוד עלו טענות על כך שמודל עסקי הנשען על התמכרות אנושית לרצון להשפיע, הוא פגום מוסרית.
הועלו גם חששות שמעסיקים ישתמשו במדד Klout כקריטריון לגיוס עובדים, תופעה שמצדה עלולה לעורר התנהגות מאולצת ברשתות.
Kiss It Better (בעברית: נשק את זה טוב יותר) הוא שיר של ריהאנה מתוך אלבומה השמיני, Anti.
השיר נשלח לתחנות הרדיו ב-30 במרץ 2016, ומשמש כסינגל הבא מתוך האלבום יחד עם השיר "Needed Me".
השיר נכתב על ידי ריהאנה, ג'ף בסקר טדי סינקלייר וגלאס ג'ון.
ב-30 במרץ 2016, עלה לרשת טיזר באורך 30 שניות של הווידאו קליפ, בעוד שהקליפ המלא עלה יום למחרת, ב-31 במרץ, לערוץ ה-VEVO הרשמי שלה.
הקליפ בוים על ידי הבמאי קרייג מק'דין וצולם בשחור-לבן.
נטלי ווינר מבילבורד מיקמה אותו כבר ביום הראשון ליציאתו כאחד מ-11 הקליפים הטובים ביותר שלה.
על הקליפ היא כתבה כי "הוא לא משאיר מקום לדמיון".
במגזין ווג נכתב על הקליפ כי ריהאנה "מצליחה להיראות בו מוסמכת, לא וולגרית, משדרת ביטחון בגוף שלה, במיוחד באור הזרקורים".
השיר עורר עניין בקרב מעריציה של ריהאנה ובקרב מבקרים ברחבי העולם עוד טרם יצא כסינגל.
באתר "פרוגי" נכתב עליו כי הוא "ללא ספק השיר הטוב ביותר באלבום, הבתים בשיר מעולים והפזמון מהפנט, משמיעה ראשונה של האלבום זהו השיר היחיד שנחרט בזיכרוננו ועשה לנו חשק לחזור לשמוע אותו שוב".
בנוסף באתר מאקו נכתב עליו שהוא "מהיפים יותר באלבום הקצת מבולגן והגיטרות שלו מזכירות מאוד את הבלדות היפהפיות של פרינס".
לעומת זאת היו מבקרים רבים שביקרו את השימוש בגיטרות חשמליות לרעה, כמו למשל בביקורתו של נוי אלוש: "מביכות קצת יותר הן הבלדות הרבות מדי שמפוזרות כאן בנדיבות מעיקה.
הסבירה מכולן היא "Kiss It Better" שכתבו לה ג'ף בשקר ונטליה קילס ואוחזת בפזמון יעיל, אבל גם היא נופלת בגלל ליין הגיטרה החשמלית המיושן, שנדמה שרק לפרינס מותר להשתמש בו מאז האייטיז".
knack (נאק) הוא משחק פלטפורמה שפותח על ידי "SCE Japan Studio" ויצא לאור על ידי Sony Computer Entertainment עבור קונסולת המשחקים פלייסטישן 4. המשחק הופץ החל מנובמבר 2013, וביפן בפברואר 2014.
החלה מלחמה של האנושות נגד זן חדש המכונה "גובלינים".
ד"ר ורגס חקר שרידים עתיקים מציוויליזציה אובדת במשך שנים רבות, יש למצוא דרך לקשור אותם יחד ולתת להם תודעה.
התוצאה היא Knack, יצור בעל כוחות מסתוריים.
הוא יכול לשלב יותר שרידים לתוך גופו כפי שהוא מוצא אותם, מה שמאפשר לו להפוך מיצור גבוה תלת רגל למכונת הריסה ענקית.
ד"ר ורגס סבור כי Knack יהיה נכס שלא יסולא בפז במלחמה נגד הגובלינים, עד שמתברר כי סכנה גדולה אף יותר היא שמציבה אלמנטים של הקהילה האנושית.
Kiwi.com (בעבר Skypicker.com) היא סוכנות נסיעות מקוונת צ'כית.
באתר האינטרנט שלה קיווי מציגה נתונים מאתרי תעופה רבים, מנוע חיפוש והזמנת כרטיסי טיסה.
הייחודיות של האתר באה לידי ביטוי במכירת מסלולי טיסות המשלבים חברות תעופה שאינן משתפות פעולה, בעוד שקיווי מספקת ערבויות לכיסוי טיסות המשך שהוחמצו.
האתר skypicker.com הוקם בשנת 2011. החברה, שבסיסה בברנו, צ'כיה, נוסדה בשנת 2012 על ידי Oliver Dlouhý ו-Jiří Hlavenka.
בשנת 2016 רכשה החברה את הדומיין Kiwi.com תמורת 800,000 דולר, ומיתגה את עצמה מחדש כ-Kiwi.com.
נכון לשנת 2017 האתר נמצא בין חמשת האתרים הגדולים ביותר באירופה למכירת כרטיסי טיסה, עם מחזור שנתי של כ-700 מיליון יורו.
מלבד בברנו, לאתר יש עובדים גם בברצלונה, ספרד ופראג.
לקיווי יש שותפים במיקור חוץ בבלגרד, ברטיסלאבה, דאליאן (סין), קייב, מנילה, ספליט וזאגרב, סובה, פונה, נאשיק ואינדור (הודו), תוניסיה, מיאמי, בנגקוק, בייג'ינג וליובליאנה.
החל מחודש מאי 2017 מחזיקי המניות העיקריים של החברה הם מייסדיה, Jozef Képesi, חברת ההשקעות הצ'כית Touzimsky Airlines ואיש העסקים הצ'כי והמשקיע Ondřej Tomek.
לאורך משבר COVID-19, ספגה קיווי ביקורת על מדיניות ההחזרים ונוהלי שירות הלקוחות שלה.
לפי דובר החברה, קיווי לא התייחסה למגבלות COVID-19 בעת יצירת מסלולי טיסה.
כתוצאה מכך, לקוחות חויבו באלפי דולרים עבור טיסות שלא יכלו לבצע באופן חוקי לאור מגבלות מדיניות הקורונה.
לאחר ההזמנה באתר, החברה הציבה חסמים להחזרים עבור אנשים שהונפקו להם הסדרי טיסה שהם בלתי אפשריים מבחינה חוקית; זוג אחד שקיבל הסדרי טיסה בלתי אפשריים קיבל החזר רק לאחר שאתר חדשות בניו זילנד יצר קשר עם החברה בנוגע לנוהלי ההחזר שלהם.
קיווי מזמינה מושבים ללא הסכמים מסחריים סטנדרטיים, מה שמוביל לחיסכון בעלויות ללקוחות אך גם ליחסים מורכבים עם חברות תעופה, שכן קיווי לא חולקת איתם את פרטי כרטיס האשראי וכיוון שלחברות התעופה יש מדיניות החזר שונה.
המורכבויות הללו התבררו כאשר עיכובים בהחזרים הובילו לביקורת, עליה הגיבה קיווי כי קיימת בעיה כללית של טיפול איטי של חברות התעופה בהחזרים.
האובזרבר זיהה את Kiwi.com כאחת החברות האחראיות ל"שירות הלקוחות הגרוע ביותר" של השנה לאחר שהחלה לגבות מהלקוחות תשלום נוסף עבור שירות לקוחות "סטנדרטי", כאשר לקוחות שאינם משלמים את העמלה נאלצו להמתין זמן רב יותר לתמיכה טלפונית ואין להם גישה לתמיכה בדוא"ל.
ב-14 בינואר 2021, תבעה חברת התעופה סאות'ווסט איירליינס את קיווי בטענה שחילוץ מידע על תעריפי הטיסה מאתר האינטרנט של סאות'ווסט מהווה הפרה של חוזה וכי השימוש של קיווי בלוגו של Southwest בתוצאות החיפוש שלה מהווה הפרה של סימן מסחרי.
בתגובה, הסירה קיווי את הלוגו של Southwest מתוצאות החיפוש שלה, אך המשיכה למכור כרטיסים לסאות'ווסט למרות דרישות חוזרות להפסיק זאת.
בדצמבר 2021, קבע בית משפט בטקסס כי על קיווי חל אסור לצמיתות לחלץ מידע מהאתר של סאות'ווסט ולמכור את הכרטיסים שלה ללא אישור.
ב-18 באוגוסט 2021, הודיעה חברת התעופה Ryanair שהיא לא תאפשר עוד לנוסעים שהזמינו דרך קיווי לעלות על טיסות עם כרטיסי עלייה למטוס שהונפקו על ידי קיווי.
מאוחר יותר, ב-27 באוגוסט, פסק בית המשפט החוקתי של הרפובליקה הצ'כית לטובת קיווי.
בשנת 2024 נכנסה ריינאיר לשותפות עם פלטפורמת ההזמנות קיווי.
Kisses (בעברית: נשיקות) הוא אלבום האולפן הרביעי של הזמרת-יוצרת הברזילאית אניטה.
האלבום יצא לאור ב-5 באפריל 2019, על ידי חברת התקליטים וורנר מיוזיק ברזיל.
באותו היום, יצא גם הסינגל הראשון מתוכו, "Poquito".
אלבום זה הוא הראשון של אניטה מאז שנת 2015, בה יצא אלבומה השלישי, Bang.
מאז שנת 2016, התחילה אניטה להוציא סינגלים ללא אלבום כדוגמת הלהיטים "Sim ou Não" ו-"Loka".
בהמשך, השתתפה בשיר "Você Partiu Meu Coração", שהפך ללהיט גם כן, ובשיר "Switch" של הראפרית האוסטרלית איגי אזליה.
את כל אלו, ועוד שירים, להיטים וסינגלים אחרים החליטה אניטה שלא לצרף לאלבום.
בנוסף לכך, חשפה אניטה את שמות כל הרצועות ברשתות החברתיות כמה ימים לפני צאתו של האלבום.
בכל יום פרסמה אניטה שם רצועה אחת, עד שפרסמה את עטיפתו ושמו של האלבום, באינסטגרם, טוויטר, פייסבוק וכדומה.
Kleinschnittger F125 היא מכונית מיקרו קבריולה מתוצרת יצרנית מכוניות המיקרו הגרמנית Kleinschnittger אשר יוצרה בין השנים 1950–1957 בעיר ארנסברג.
ב-26 באפריל 1950 הוצגו חמשת הדגמים הראשונים בצבעים: חום, ירוק, שחור, שנהב (גוון לבן צהבהב), וחום כהה.
דגם פתוח לחלוטין (חלון רוחבי קדמי בלבד).
"" (בעברית: "טוק טוק, מי שם?") הוא שיר שנכתב והולחן על ידי ג'ון קרטר וג'ף סטיבנס.
הזמרת הוולשית מרי הופקין הקליטה אותו והשיר ייצג את הממלכה המאוחדת בתחרות האירוויזיון של שנת 1970, בו הגיע למקום השני.
סינגל של השיר הופק על ידי מיקי מוסט והגיע למקום השני במצעדי הפזמונים בבריטניה.
ב-7 במרץ 1970 שרה מרי הופקין שישה שירים בתחרות "שיר למען אירופה" (A Song For Europe) שנערכה בתוכנית הטלוויזיה של קליף ריצ'רד .
הופקין נבחרה על ידי ה-BBC לייצג את הממלכה המאוחדת באותה שנה בתחרות האירוויזיון, והקהל בחר באמצעות גלויות דואר את השיר שנשלח לתחרות שנערכה באמסטרדם.
השיר "" היה השישי והאחרון שבוצע באותו ערב ונבחר בקולותיהם של 120,000 תומכים.
באמסטרדם היה השיר השביעי בסדר השירים, אחרי "מארי-בלאנש" של גי בונה מצרפת ולפני "Je suis tombé du ciel" של דוד אלכסנדר וינטר שייצג את לוקסמבורג.
השיר סיים במקום השני עם 26 נקודות, אחרי "All Kinds of Everything" של הזמרת דנה מאירלנד.
במרץ 1970 יצא הסינגל יחד עם השיר "I'm Going to Fall in Love Again" (שהגיע שני בתחרות בחירת השיר לאירוויזיון).
ב-28 במרץ 1970 נכנס השיר "Knock, Knock Who's There" למקום השביעי במצעד הסינגלים הבריטי, המקום הגבוה ביותר לשיר חדש באותו שבוע.
הוא הגיע למקום השני ושהה במצעד במשך 14 שבועות.
בארצות הברית יצא הסינגל בנובמבר 1972, ונכנס לבילבורד הוט 100, אבל הגיע רק למקום ה-92. בהולנד הגיע השיר למקום השלישי במצעד Dutch Top 40 ובמצעד Single Top 100.
בהיותו שונה מהחומר הרגיל שלה, הופקין כמעט ולא ביצעה את השיר אחרי האירוויזיון בשל הסלידה שלה ממנו.
היא העירה ש"הייתה כל כך נבוכה מזה.
לעמוד על במה ולשיר שיר שאת שונאת, זה נורא".
ב-1970 יצאה גרסת כיסוי של השיר באלבום "Top of the Pops, Volume 10".
גרסת כיסוי של ליב מייסן
באוסטרליה יצאה גרסת כיסוי של ליב מייסן שהגיעה לעשרת הגדולים במצעד.
הגרסה של מייסן הגיעה למקום שני במצעדים האוסטרליים, אחרי שסינגל הבכורה שלה "The Love Moth" הגיע רק למקום הארבעים.
Kiss Me Once (בעברית: נשק אותי פעם אחת) הוא אלבום האולפן השנים עשר של הזמרת-יוצרת האוסטרלית קיילי מינוג.
האלבום יצא לאור ב-14 במרץ 2014, על ידי חברות התקליטים פרלופון רקורדס ורוק ניישן.
אלבום זה היה אלבומה היחיד של מינוג שיצא על ידי חברת התקליטים רוק ניישן ואלבום האולפן האחרון של מינוג שיצא על ידי חברת התקליטים פרלופון.
במהלך העבודה על האלבום, עבדה מינוג עם כותבים ומפיקים כמו סיה, קותפאדר, גרג קורסטין, פארל ויליאמס, מנק וכולי.
מבקרי מוזיקה רבים כינו את האלבום כחזרתה של מינוג למוזיקת הפופ אך האלבום משלב גם אלמנטים של דאנס-פופ, דיסקו, אלקטרו-פופ ו-R&B.
מבחינה לירית האלבום עוסק בנושאים כמו רומנטיקה, סקס, העצמה עצמית ובילויים, בדומה לנושאים שונים עליהם דיברה מינוג בעברה.
עם יציאתו האלבום קיבל ביקורות חיוביות ממבקרי המוזיקה אשר רובם החמיאו לקסם של מינוג וליכולות הווקאליות שלה.
אם כי הרבה מהמבקרים גם העבירו ביקורת כי האלבום אינו מחדש שום דבר ברמה המוזיקלית.
מבחינה מסחרית, האלבום זכה להצלחה נאה כאשר הגיע לעשירייה הפותחת במדינות כמו בריטניה, אוסטרליה, אירלנד, ספרד וצרפת ובארצות הברית הגיע למקום ה-31. אך למרות זאת האלבום לא הצליח לשחזר את ההצלחה של האלבומים הקודמים של מינוג מה שגרם לאכזבה מצד חברת התקליטים של מינוג שהביאה לעזיבתם בסופו של דבר.
מתוך האלבום יצאו הסינגלים "Into the Blue" ו-"I Was Gonna Cancel", אשר זכו להצלחה בינונית.
בנוסף, השירים "Sexercize" ו-"Beautiful" יצאו כסינגלים שיווקיים מתוך האלבום והשירים "Million Miles ו-"Les Sex" יצאו גם הם כסינגלים למספר תחנות רדיו מצומצמות.
על מנת לקדם את האלבום, יצאה מינוג לסיבוב ההופעות "Kiss Me Once Tour", באירופה, אוסטרליה ואסיה ואף בהמשך הוציאה די וי די של ההופעה.
"Knock Three Times" (בעברית: "הקישי שלוש פעמים") הוא שיר פופולרי שהקרדיט על התקליט ניתן ללהקת שחר.
הזמרים בשיר הם טוני אורלנדו, טוני ויין ולינדה נובמבר, לפני הקמת הלהקה "שחר", יחד עם תלמה הופקינס וג'ויס וינסנט וילסון.
השיר יצא כסינגל, שהיה להיט והגיע לראש מצעד בילבורד הוט 100 בינואר 1971, ונמכר בשישה מיליון עותקים.
השיר הושמע בתחנות הרדיו של Adult Contemporary, והגיע למקום השני במצעד "Easy Listening" של הבילבורד.
עוד הגיע השיר למקום הראשון במצעד הסינגלים הבריטי.
ראסל בראון ואירווין לוין, חשבו על שיר בסגנון "Up on the Roof", ורצו לכתוב שיר על חיים בדירה בבית משותף.
בשיר, הזמר התאהב באישה שגרה בדירה שמתחתיו, והוא אינו יודע איך היא מרגישה כלפיו.
הוא מבקש ממנה להגיב, בשלוש הקשות בתקרה (לתשובה חיובית), או בשתי הקשות על הצינור (לתשובה שלילית).
בפזמון נשמעים אפקטים קוליים של שתי האפשרויות.
מייקל אנתוני אורלנדו קסאביטיס עבד באותה עת כזמר/מפקי בחברת תקליטים יריבה.
הוא שמע את המנגינה בהקלטה של אמן אחר, והבין מיד שהשיר יכול להיות להיט בהפקתו.
קסאביטיס הקליט את השיר בשם כיסוי של להקה "שחר", בתקווה שחברת התקליטים המקורית לא תגלה זאת.
עם היציאה לאור זכה השיר להצלחה רבה.
השיר "Knock Three Times" מושמע במספר סרטי קולנוע בהם בסרט "אז ועכשיו".
ב-1971 הקליט הזמר בילי "קראש" קרדוק גרסת כיסוי של השיר, שהגיע למקום השלישי במצעד שירי הקאנטרי.
הגרסה של מאני דה לאון מהפיליפינים אזלה מהשוק עם יציאתה לאור בחברת התקליטים אלפא רקורדס.
Kiss Land הוא אלבום האולפן הראשון של הזמר הקנדי דה ויקנד.
האלבום יצא לאור ב-10 בספטמבר 2013. בשיר "Live for", אירח דה ויקנד את הזמר דרייק.
באופן כללי, האלבום קיבל ביקורות חיוביות.
ב-17 במרץ 2013 חשף דה ויקנד ששמו של אלבום האולפן הראשון שלו יהיה Kiss Land.
"Kiss Me" (בעברית: "נשק/י אותי") הוא שיר שהוקלט על ידי להקת הפופ-רוק האמריקאית Sixpence None the Richer מתוך אלבומם "Sixpence None the Richer".
השיר יצא כסינגל באוגוסט 1998, וזכה להצלחה עולמית.
הוא הגיע למקום 4 במצעד הסינגלים של בריטניה וניו זילנד ולמקום הראשון במצעד הסינגלים האוסטרלי והקנדי, השיר הוא הסינגל הנמכר ביותר של הלהקה בארצות הברית, השיר שהה במשך 35 שבועות במצעד הבילבורד הוט 100 והגיע לשיאו כשהה 16 שבועות במקום השני.
בסוף שנת 1999 דירג בילבורד את השיר כסינגל השישי הנמכר ביותר בשנת 1999. השיר היה מועמד לפרס גראמי על הופעת הפופ הטובה ביותר על ידי צמד או קבוצה עם שירה.
ריק אנדרסון מ-AllMusic תיאר את השיר כ "פרוסה בלתי ניתנת להתנגדות לחלוטין של פופ גיטרה סווני והוסיף כי "אי אפשר להתנער ממוחו ויכול היה להתגלות כ-"I Want to Hold Your Hand" של הדור הזה.
הווידאו קליפ המקורי, בוים על ידי מפיק יחיד, סטיב טיילור, כמחווה של כבוד לקולנוען הצרפתי פרנסואה טריפו ולסרטו ז'ול וג'ים, נוצר בשחור לבן ובווידאו קליפ משחזרות סצנות קלאסיות רבות מהסרט.
שתי גרסאות חלופיות לסרטון יצאו לאור גם לאחר מכן, בהן רואים את חברי הלהקה יושבים על ספסל בפארק, מנגנים וצופים בסצנות מתוך "יש לה את זה" ודוסון קריק בטלוויזיה ניידת או שהוקרנה על מסך חיצוני.
פרדי פרינץ ג'וניור ורחל לי קוק הופיעו בגרסת "יש לה את זה" של הסרטון.
גרסת הדוסון קריק של הקליפ הגיעה למקום הראשון של VH1 לכל חודש מאי 1999.
הווידאו קליפ של ניו פאונד גלורי עקב סביב קבוצה גדולה של בני נוער הבונים בית עץ ממזרנים, ועורכים מסיבת גן עמוסה הכוללת קרב כריות ונשיקות, בזמן שחברי הלהקה יחד עם חברי פאראמור מבצעים את שיר סביבם.
בזמן שהלהקות מופיעות, גבר צעיר, אותו מגלם המתופף צ'ייס דודס מלהקת Classic Addict, מקבל משימה לנשק כמה שיותר בנות במהלך המסיבה, לאחר כל נשיקה הוא סימן אותה על הזרוע השמאלית שלו בעט שחור.
לאחר שכמעט נישק גבר (שהוא חשב שהוא ילדה בשל שערו הארוך), צ'ייס מנסה לנשק את הזמרת הראשית של פאראמור, היילי ויליאמס, רק כדי שהיא תזהה את הסימון על זרועו, תסטור בפניו ותטיח אותו לקרקע.
לאחר מכן מכוונות אליו כל הבנות שנישק במסיבה, ואז ממשיכות להפשיט אותו מחולצתו ולקשור אותו לעץ סמוך בעזרת סרט דביק.
אחת הילדות מחבקת את פיו, לפני שכתבה Kiss Me על חזהו בעט שחור.
לאחר מכן הנערות מצטרפות שוב למסיבה, ומשאירות את צ'ייס קשור לעץ.
בגרסה זו, כדי שהשיר ישמע מנקודת מבט גברית, השורה "אתה תלבש את הנעליים האלה ואלבש את השמלה הזו" שונתה ל"אני אלבש את הנעליים האלה ואת תלבשי את השמלה הזו".
"Kiss Me" בביצוע דבי סקוט, הוצג במשחק הווידאו Pump It Up, שכלל וידאו קליפ של ילדה צעירה וחתול המחמד שלה.
שלושה חודשים לאחר יציאת הבכורה של הסינגל, דרמת הנעורים הפופולרית ל-דוסון קריק ב- WB, השתמשה בשיר כמוזיקת רקע בשני פרקים שלה, "הריקוד" ו"החתונה המושלמת".
השיר נכלל בפסקול הראשון ב-Songs from Dawson's Creek, שיצא ב־27 באפריל 1999, מה שהפך למקום 7 במצעד האלבומים.
בינואר 1999 השתמשה מירמקס בשיר כשיר הנושא העיקרי של סרט יש לה את זה שלה.
הצלחת הקופות של הסרט סייעה לשיר לזכות בתשומת לב רחבה ולהצלחתו במצעדים.
"Kiss Me" טיפס למקום השני בילבורד הוט 100 ונשאר בעשירייה הראשונה במשך 16 שבועות רצופים.
ביוני 1999, הטלוויזיה BBC בבריטניה השתמשה בשיר כנושא סוגר עבור ה-BBC One ששודר סיקור לחתונה המלכותית של הנסיך אדוארד.
השיר היה חלק מהפסקול הרשמי לסרט הקומדיה "קטע מהסרטים" משנת 2001.
השיר הוצג גם בסרט איך להיפטר מבחור ב-10 ימים ובפרק "Simprovised" של סדרת האנימציה משפחת סימפסון.
בריאיון לווג אמרה טיילור סוויפט כי "Kiss Me" היה השיר הראשון שלמדה לנגן בגיטרה כשהייתה בת 12.
בשנת 2024, סימפלה זמרת הקיי-פופ ליסה את השיר, בסינגל "Moonlit Floor".
Kissing Strangers (תרגום מילולי: לנשק זרים) הוא סינגל שהוקלט על ידי הלהקה האמריקאית די אן סי אי, ביחד עם הראפרית הטרינידדית ניקי מינאז', מתוך האלבום, .
השיר יצא לאור ב-24 בפברואר 2017, כסינגל הראשון מתוך האלבום.
השיר נכתב על ידי ג'סטין טרנטר, רובין פרדריקסון, מתיאס לרסון וניקי מינאז' והופק על ידי רובין פרדריקסון ומתיאס לרסון.
ב-28 ביולי 2017, הוציאה די אן סי אי רמיקס רשמי של השיר, בו משתתף הזמר-יוצר הלטיני לואיס פונסי.
בנוסף לכך, יצאה גרסה בלי ניקי מינאז' שזכתה להצלחה במצעד של חבר המדינות.
הווידאו קליפ הרשמי של השיר הועלה לערוץ היוטיוב של די אן סי אי ב-12 במאי 2017, חודש לאחר צאתו של השיר כסינגל.
הקליפ בוים על ידי מארק קלספלד.
בקליפ ניתן לראות את הלהקה ביחד עם מינאז' שרה את השיר, בתוך בר תוך שיש רקדני ליווי מסביב.
נכון ליוני 2020, מונה הצפיות של הקליפ עומד על למעלה מ-80 מיליון צפיות.
מדינהתאריך יציאהפורמטגרסהחברת תקליטיםמקורעולם14 באפריל 2017הורדה דיגיטליתרגילהריפבליקארצות הברית18 באפריל 2017רדיו להיטים עכשווייםאיטליה21 באפריל 2017יוניברסלעולם28 ביולי 2017הורדה דיגיטליתרמיקסריפבליק
"Kiss and Make Up" (בעברית: "נשיקה והשלמה") הוא שיר שהוקלט על ידי הזמרת-יוצרת הבריטית דואה ליפה, ביחד עם להקת בנות הקיי-פופ הדרום קוריאנית בלאקפינק, מתוך אלבום הבכורה של ליפה, Dua Lipa: Complete Edition.
השיר יצא לאור ב-19 באוקטובר 2018, על ידי חברת התקליטים האחים וורנר.
השיר הגיע למקום הרביעי במצעד השירים של פלנדריה.
השיר נכתב על ידי דואה ליפה, צ'לצ'ה גריימס, יאניק רסטוגי, זכרי ריימונד, מת'יו ג'ומפה-לפין, מארק וינסנט וטדי פארק והופק על ידי בנקס & רנקס.
השיר זכה בפרס ה-BreakTudo בקטגוריית "שיתוף הפעולה הטוב ביותר של השנה".
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-355 מיליון השמעות.
אף על פי שלא יצא כסינגל, זכה השיר להצלחה רבה ברחבי העולם.
במצעד הבילבורד הוט 100 הגיע למקום ה-93. במצעד ה-Gaon של קוריאה הדרומית, הגיע למקום ה-75. במצעד השירים של מלזיה הגיע למקום הראשון, תוך שבמצעד השירים של ניו זילנד הגיע למקום ה-32.
השיר דורג במצעדי סוף השנה שבפולין, חבר המדינות, רומניה, ורוסיה.
מקוםתאריםמכירותאוסטרליה (ARIA)פלטינה70,000איטליה (FIMI)זהב25,000בריטניה (BPI)כסף200,000פולין (ZPAV)פלטינה50,000פורטוגל (AFP)זהב5,000 מכירות + הזרמת מדיה בלבד
מדינהתאריך יציאהפורמטחברת תקליטיםמקורעולם19 באוקטובר 2018הזרמת מוזיקה • הורדה דיגיטליתהאחים וורנררוסיה30 באוקטובר 2018רדיו להיטים עכשוויים
Kiss the Girl (בעברית: נשק את הנערה; מוכר גם בשם נשק אותה) הוא שיר קליפסו ופופ מתוך הסרט "בת הים הקטנה" של חברת וולט דיסני משנת 1989, אשר נכתב והולחן על ידי אלן מנקן והווארד אשמן.
השיר מושר בסרט על ידי סבסטיאן שמעודד את הנסיך אריק לנשק את אריאל לפני שיהיה מאוחר מידי, כאשר בגרסת המקור של הסרט השיר בוצע על ידי סמואל רייט, ובגרסת הדיבוב העברי הוא בוצע על ידי אלי גורנשטיין.
השיר זכה לביקורות חיובית, והיה מועמד לפרס אוסקר לשיר המקורי הטוב ביותר ולפרס גלובוס הזהב לשיר המקורי הטוב ביותר, אך הפסיד בשני הפרסים לשיר "Under the Sea" שגם לקח חלק בפסקול הסרט "The Little Mermaid", וגם בוצע על ידי רייט.
ב-13 ביולי 1998 יצא ביצוע של הזמר פיטר אנדרה, אשר ביצע את השיר כחלק מקידום הסרט שהופץ מחדש בבתי הקולנוע.
הביצוע הגיע למקום ה-9 במצעד הסינגלים הבריטי.
הביצוע של טיסדייל, לפני הופעתו באלבום, הופץ כבונוס יחד עם קליפ במהדורת הפלטינה של הסרט בשנת 2006.
בשנת 2011 השיר בוצע על ידי בריאן וילסון כחלק מאלבומו "In the Key of Disney".
באותה שנה השיר בוצע על ידי להקת Stellar Kart כחלק מהמיני-אלבום שלהם "A Whole New World EP".
בשנת 2012 השיר בוצע על ידי הירו שימונו כחלק מהאלבום "Disney - Koe no Oujisama Vol.2".
בשנת 2016 השיר בוצע על ידי צוות השחקנים הראשי של הסרט "היורשים 2" במהלך קרדיטי הסיום שלו.
בשנת 2019 השיר בוצע על ידי שאגי בספיישל הטלוויזיוני "!The Little Mermaid Live".